
2026
VISPĀRĪGA INFORMĀCIJA

1. Iepirkuma identifikācijas numurs: VIAA 2026/41 ERAF VTDT

2. [bookmark: _Ref142048829]Pasūtītāja nosaukums, adrese un rekvizīti:
Valsts izglītības attīstības aģentūra (turpmāk – Pasūtītājs)
Reģistrācijas Nr.90001800413
Vaļņu iela 1, Rīga, LV-1050
Tālruņa Nr.: 67814322
Faksa Nr.: 67814344
Kontaktpersona: Valsts izglītības attīstības aģentūras Izglītības iestāžu infrastruktūras attīstības departamenta Projektu vadības nodaļas vecākais eksperts Artūrs Strautmanis, t. 67358458, e-pasts: arturs.strautmanis@viaa.gov.lv.

3. Pasūtītājs iepirkuma procedūru rīko kā centralizētā iepirkumu institūcija atbilstoši Publisko iepirkumu likuma 17. panta regulējumam.

4. Iepirkuma procedūras rezultātā iepirkuma līgumu ar Pretendentu slēgs Vidzemes Tehnoloģiju un dizaina tehnikums (iepirkuma līguma projekta saturā - Pasūtītājs).

5. Pretendents: piegādātājs, kurš ir reģistrēts Elektronisko iepirkumu sistēmā (turpmāk – EIS) un ir iesniedzis piedāvājumu EIS e-konkursu apakšsistēmā. Piedāvājumu drīkst iesniegt:
5.1. piegādātājs, kas ir juridiska vai fiziska persona (turpmāk – Pretendents);
5.2. [bookmark: _Ref142048796]piegādātāju apvienība (turpmāk arī – Pretendents), nolikuma 1. pielikumā ”Pieteikums dalībai iepirkuma procedūrā” norādot visus apvienības dalībniekus. Pretendenta piedāvājumam jāpievieno visu apvienības dalībnieku parakstīta vienošanās:
5.2.1. vienošanās tekstā jāiekļauj:
5.2.1.1. nosacījums, par katra apvienības dalībnieka atbildības apjomu iepirkuma līguma izpildē,
5.2.1.2. galvenais dalībnieks, kurš pilnvarots parakstīt piedāvājumu, iepirkuma līgumu un citus dokumentus, saņemt un izdot rīkojumus piegādātāja apvienības dalībnieku vārdā, kā arī saņemt maksājumus no Pasūtītāja;
5.2.2. ja ar piegādātāju apvienību tiks nolemts slēgt iepirkuma līgumu, tad pirms iepirkuma līguma noslēgšanas piegādātāju apvienībai jānoslēdz sabiedrības līgums Civillikuma 2241.–2280. pantā noteiktajā kārtībā un viens tā eksemplārs (oriģināls vai kopija, ja tiek uzrādīts oriģināls) jāiesniedz Pasūtītājam. Sabiedrības līgumu var aizstāt ar pilnsabiedrības vai komandītsabiedrības nodibināšanu, iesniedzot reģistrācijas dokumenta kopiju;
5.3. personālsabiedrība (pilnsabiedrība vai komandītsabiedrība) (turpmāk arī – Pretendents), nolikuma 1. pielikumā ”Pieteikums dalībai iepirkuma procedūrā” norādot visus sabiedrības dalībniekus.

6. Iepirkuma procedūra
Atklāts konkurss saskaņā ar Publisko iepirkumu likuma 8. panta pirmās daļas 1. punktu. 

7. Projekts
Iepirkuma procedūra tiek veikta projekta Nr. 2.1.1.4/1/25/I/033 “Energoefektivitātes paaugstināšana Vidzemes Tehnoloģiju un dizaina tehnikuma tehniskās apkopes punkta ēkā” ietvaros (turpmāk – Projekts).

8. [bookmark: _Toc337468668]Informācija par iepirkuma priekšmetu
8.1. [bookmark: _Toc61422134][bookmark: _Toc134628673]Iepirkuma priekšmeta apraksts.
Iepirkuma priekšmets ir Vidzemes Tehnoloģiju un dizaina tehnikuma tehniskās apkopes punkta ēkas energoefektivitātes paaugstināšanas būvniecības ieceres dokumentācijas izstrāde, būvdarbi un autoruzraudzība saskaņā ar Darba uzdevumu (nolikuma pielikums Nr.6) un līguma projektu (nolikuma pielikums Nr.5).
Turpmāk tekstā kopā saukti – Darbi. 
CPV kods: 45000000-7 (Celtniecības darbi); 71000000-8 (Arhitektūras, būvniecības, inženiertehniskie un pārbaudes pakalpojumi).
Iepirkuma priekšmets netiek dalīts iepirkuma daļās – 1 pretendentu loks, kas var iesniegt 1 piedāvājumu par pilnu Atklāta konkursa iepirkuma priekšmeta apjomu, kā arī iepirkuma priekšmeta dalīšana daļās ir finansiāli neizdevīga un neefektīva, jo veicamie darbi ir saistīti ar vienota mērķa sasniegšanu un tie ir veicami vienlaicīgi.
8.2. [bookmark: _Toc59334722][bookmark: _Toc61422125][bookmark: _Toc134628674]Iepirkuma līguma izpildes vieta ir  Tehniķu iela 4, Priekuļi, Priekuļu pagasts, Cēsu novads, LV- 4126.
8.3. [bookmark: _Ref166090779][bookmark: _Ref142042003]Iepirkuma līguma izpildes termiņš:
8.3.1. [bookmark: _Hlk187828266][bookmark: _Ref166682413]Būvniecības ieceres dokumentācijas izstrādes termiņš ir 6 (seši) kalendārie mēneši no Līguma spēkā stāšanās dienas, tai skaitā plānotais termiņš Pasūtītāja un ēkas īpašnieka saskaņojuma sniegšanai par Būvniecības ieceres dokumentāciju ir 1 (viens) kalendārais mēnesis. Minētajā termiņā nepieciešams saņemt atzīmi no Būvvaldes par projektēšanas nosacījumu izpildi un nodot Būvniecības ieceres dokumentāciju Pasūtītājam ar nodošanas – pieņemšanas aktu;
8.3.2. Autoruzraudzības termiņš ir no Būvniecības ieceres dokumentācijas projektēšanas darbu pabeigšanas un Būvdarbu uzsākšanas dienas līdz dienai, kad objekts (būve) ir pieņemts ekspluatācijā, atbilstoši Ministru kabineta 02.09.2014. noteikumiem Nr. 529 “Ēku būvnoteikumi”;
8.3.3. [bookmark: _Ref166682330][bookmark: _Hlk187828305]Būvdarbu izpildes termiņš ir 8 (astoņi) kalendārie mēneši no atzīmes par būvdarbu uzsākšanas nosacījumu izpildes saņemšanas līdz dienai, kad objekts (būve) ir pieņemts ekspluatācijā, atbilstoši Ministru kabineta 02.09.2014. noteikumiem Nr. 529 ”Ēku būvnoteikumi”.
8.4. [bookmark: _Ref142042033]Būvdarbu garantijas termiņš pēc būvobjekta pieņemšanas ekspluatācijā nevar būt īsāks par 60 (sešdesmit) mēnešiem. Piedāvātā garantija, pēc būvdarbu pabeigšanas un nodošanas ekspluatācijā, būs jānodrošina bankai vai apdrošināšanas sabiedrībai, kas ir tiesīga sniegt pakalpojumus Latvijas Republikā atbilstoši nolikuma pielikuma Nr. 5 “Projektēšanas, būvdarbu un autoruzraudzības līguma projekts” pielikuma Nr. 4 “Garantiju noteikumi” 3. punkta nosacījumiem.
8.5. [bookmark: _Ref205893101]Līgums stājas spēkā pēc nolikuma prasībām atbilstošas līguma izpildes spējas garantijas, atbilstoši nolikuma pielikuma Nr. 5 “Projektēšanas, būvdarbu un autoruzraudzības līguma projekts” pielikuma Nr. 4 “Garantiju noteikumi” prasībām 14 (četrpadsmit) dienu laikā pēc līguma parakstīšanas, saņemšanas. Līguma izpildes spējas garantijas apjomam jābūt:
8.5.1. 2 (divi) % apmērā no kopējās līgumcenas bez PVN 21% līdz būvdarbu uzsākšanas nosacījumu izpildei;
8.5.2. 10 (desmit) % apmērā no kopējās līgumcenas bez PVN 21% pēc būvdarbu uzsākšanas nosacījumu izpildes.

9. Būvobjekta apskate
9.1. Būvobjekta, Tehniķu ielā 4, Priekuļos, Priekuļu pagastā, Cēsu novadā apskate notiek iepriekš piesakoties pie Vidzemes Tehnoloģiju un dizaina tehnikuma Administratīvi saimnieciskās nodaļas vadītāja Jura Čudo, mobilais tālrunis: +371 26599197, e-pasta adrese: juris.cudo@vtdt.edu.lv.
9.2. Būvobjektu apmeklēšanas laikā notiks tikai būvobjektu apskate. Papildu informācija saistībā ar iepirkuma priekšmetu vai iepirkuma nolikumu netiks sniegta. Jebkura papildus informācija (atbildes uz uzdotajiem jautājumiem būvobjekta apmeklēšanas laikā) tiks nosūtīta visiem Pretendentiem, un vienlaikus ievietota Elektronisko iepirkumu sistēmas (turpmāk – EIS) www.eis.gov.lv e-konkursu apakšsistēmā šīs iepirkuma procedūras sadaļā, iespējami īsā laikā no jautājumu saņemšanas brīža.
9.3. Lai samazinātu neparedzamu izmaksu rašanās risku līguma izpildes laikā un sagatavotu faktiskajai situācijai objektā atbilstošus piedāvājumus, būvobjekta apskate Pretendentiem ir obligāta. Būvobjekta apskati apliecina Pasūtītāja pārstāvis, parakstot apliecinājumu par būvobjekta apskati (nolikuma pielikums Nr. 4 “Apliecinājums par objekta apsekošanu”). 

10. Iepirkuma apjoma samazināšana
10.1. Iepirkuma apjoma samazināšana nav paredzēta.

11. Iepirkuma procedūras dokumentu pieejamība
11.1. Iepirkuma procedūras dokumentācijai ir nodrošināta tieša un brīva elektroniskā pieeja EIS www.eis.gov.lv e-konkursu apakšsistēmā šīs iepirkuma procedūras sadaļā.
11.2. Ieinteresētais piegādātājs EIS e-konkursu apakšsistēmā šīs iepirkuma procedūras sadaļā var reģistrēties kā nolikuma saņēmējs, ja tas ir reģistrēts EIS kā piegādātājs.[footnoteRef:2] [2:  Informāciju par to, kā ieinteresētais piegādātājs var reģistrēties par Nolikuma saņēmēju sk. https://www.eis.gov.lv/EIS/Publications/PublicationView.aspx?PublicationId=883.
] 

11.3. Pasūtītājs nodrošina iespēju ieinteresētajiem piegādātājiem iepazīties ar iepirkuma procedūras dokumentāciju uz vietas nolikuma 2. punktā minētajā adresē, iepriekš sazinoties ar nolikuma 2. punktā minēto kontaktpersonu.
11.4. Pasūtītājs nodrošina iepirkuma procedūras dokumentācijas izsniegšanu drukātā veidā 3 (trīs) darbdienu laikā no ieinteresētā piegādātāja pieprasījuma, ievērojot nosacījumu, ka dokumentu pieprasījums iesniegts laikus pirms piedāvājuma iesniegšanas termiņa.
11.5. Papildu informācija, kas tiks sniegta saistībā ar šo iepirkuma procedūru, tiks publicēta EIS www.eis.gov.lv e-konkursu apakšsistēmā šīs iepirkuma procedūras sadaļā. Ieinteresētajam piegādātājam ir pienākums sekot līdzi publicētajai informācijai. Pasūtītājs nav atbildīgs par to, ja kāds ieinteresētais piegādātājs nav iepazinies ar informāciju, kurai ir nodrošināta brīva un tieša elektroniskā pieeja.

12. Papildu informācijas pieprasīšanas kārtība
12.1. Papildu informāciju ieinteresētais piegādātājs var pieprasīt latviešu valodā, nosūtot pieprasījumu EIS www.eis.gov.lv e-konkursu apakšsistēmā šīs iepirkuma procedūras sadaļā vai e-pastu (kas norādīti nolikuma 2. punktā), pieprasījumā ietverot arī iepirkuma procedūras nosaukumu un identifikācijas numuru. 
12.2. Jebkura papildu informācija, kas tiks sniegta saistībā ar šo iepirkuma procedūru, tiks publicēta EIS www.eis.gov.lv e-konkursu apakšsistēmā šīs iepirkuma procedūras sadaļā. Ieinteresētajam piegādātājam ir pienākums sekot līdzi publicētajai informācijai. Iepirkuma komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
12.3. Papildu informācija par iepirkuma procedūras dokumentos iekļautajām prasībām uz piedāvājuma sagatavošanu un iesniegšanu vai Pretendentu atlasi tiks sniegta piecu darbdienu laikā, bet ne vēlāk kā sešas dienas pirms piedāvājuma iesniegšanas termiņa beigām, ja ieinteresētais piegādātājs papildu informāciju būs pieprasījis laikus. 
12.4. Papildu informācija tiks ievietota EIS www.eis.gov.lv e-konkursu apakšsistēmā šīs iepirkuma procedūras sadaļā, norādot arī uzdoto jautājumu, kā arī vienlaikus tiks nosūtīta piegādātājam, kas uzdevis jautājumu.

13. Piedāvājuma iesniegšanas un atvēršanas vieta, datums, laiks un kārtība
13.1. Piedāvājumi jāiesniedz EIS e-konkursu apakšsistēmā līdz termiņam, kas norādīts attiecīgajā Iepirkumu uzraudzības biroja mājas lapā publicētajā paziņojumā par līgumu un EIS e-konkursu apakšsistēmā.
13.2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām.
13.3. Pretendentu piedāvājumi, kas saņemti ārpus EIS e-konkursu apakšsistēmas, netiek atvērti un neatvērti tiek nosūtīti atpakaļ iesniedzējam.
13.4. Piedāvājumu atvēršana notiek pēc piedāvājumu iesniegšanas beigām EIS e-konkursu apakšsistēmā termiņā, kas norādīts attiecīgajā Iepirkumu uzraudzības biroja mājas lapā publicētajā paziņojumā par līgumu un EIS e-konkursu apakšsistēmā. 
13.5. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.

14. [bookmark: _Ref57626836][bookmark: _Ref58665161]Nosacījumi dalībai iepirkuma procedūrā 
14.1. Pasūtītājs izslēdz Pretendentu no dalības iepirkuma procedūrā, ja uz Pretendentu attiecas kāds no Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13., 14. punktā un 42. panta trešajā daļā minētiem izslēgšanas iemesliem. Pasūtītājs pārbaudi par Publisko iepirkumu likuma 42. panta trešās daļas 1., 2. vai 3. punktā iekļauto Pretendenta izslēgšanas gadījumu esamību veic saskaņā ar Publisko iepirkumu likuma 42. pantā noteikto kārtību.
14.2. Pasūtītājs veiks Pretendenta, kuram būtu piešķiramas Līguma slēgšanas tiesības, pārbaudi atbilstoši Starptautisko un Latvijas Republikas nacionālo sankciju likuma 11.1 pantā iekļautajiem izslēgšanas nosacījumiem.

PRASĪBAS PIEDĀVĀJUMA NOFORMĒŠANAI UN IESNIEGŠANAI

15. Prasības piedāvājuma noformēšanai un iesniegšanai
15.1. Piedāvājums jāiesniedz elektroniski EIS e-konkursu apakšsistēmā, vienā no zemāk minētajiem formātiem. Katra iesniedzamā dokumenta formāts var atšķirties, bet ir jāievēro šādi iespējamie veidi:
15.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
15.1.2. elektroniski aizpildāmos dokumentus, sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
15.2. Sagatavojot piedāvājumu, Pretendents ievēro, ka:
15.2.1. Pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā;
15.2.2. Iesniedzot piedāvājumu, Pretendents pēc izvēles Pretendenta pieteikumu (sk. nolikuma 1. pielikumā ietvertās datnes) paraksta ar drošu elektronisko parakstu un laika zīmogu vai ar EIS piedāvāto elektronisko parakstu. Pieteikumu paraksta Pretendenta pārstāvis ar pārstāvības tiesībām vai tā pilnvarota persona. Ja pieteikumu paraksta pilnvarota persona, jāpievieno personas ar pārstāvības tiesībām izdota pilnvara (skenēts dokumenta oriģināls PDF formātā).
15.3. Piedāvājums jāiesniedz latviešu valodā.
15.4. Ja Pretendents iesniedzis kāda dokumenta kopiju, to apliecina atbilstoši Ministru kabineta 04.09.2018. noteikumu Nr. 558 ”Dokumentu izstrādāšanas un noformēšanas kārtība” noteiktajai kārtībai. Ja dokumenta kopija nav apliecināta atbilstoši šajā punktā minēto normatīvo aktu prasībām, iepirkuma komisija, ja tai rodas šaubas par iesniegtā dokumenta kopijas autentiskumu, saskaņā ar Publisko iepirkumu likuma 41. panta piekto daļu var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.
15.5. Visas piedāvātās cenas aprēķina un norāda eiro (EUR) bez pievienotās vērtības nodokļa (PVN).
15.6. Iesniedzot piedāvājumu, Pretendents pilnībā atzīst visus nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šīs iepirkuma procedūras sadaļā) ietvertos nosacījumus.
15.7. [bookmark: _Ref142047176]Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Gadījumā, ja piedāvājums ir šifrēts, kandidātam ne vēlāk kā 15 (piecpadsmit) minūšu laikā pēc pieteikuma atvēršanas termiņa, jāiesniedz derīga elektroniskā atslēga un parole šifrētā dokumenta atvēršanai.
15.8. Ja piedāvājums saturēs kādu no nolikuma 15.7. punktā minētajiem riskiem, tas netiks izskatīts.
15.9. Ja kāds no piedāvājuma dokumentiem tiks iesniegts citā valodā, tad tam jāpievieno Pretendenta apstiprināts tulkojums latviešu valodā saskaņā ar Ministru kabineta 22.08.2000. noteikumiem Nr. 291 ”Kārtība, kādā apliecināmi dokumentu tulkojumi valsts valodā”. 
15.10. Pretendenta piedāvājuma dokumentus paraksta Pretendenta persona ar pārstāvības tiesībām. Ja dokumentus paraksta pilnvarotā persona, piedāvājuma atlases dokumentiem jāpievieno attiecīgās pilnvaras oriģināls vai kopija. Pilnvarā precīzi jānorāda pilnvarotajai personai piešķirto tiesību un saistību apjoms.
15.11. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu, attiecīgi to noformējot ”Grozījumi” vai ”Atsaukums”.
15.12. Ja no EIS e-konkursu apakšsistēmas uzturētāja (Iepirkumu uzraudzības biroja) būs saņemts paziņojums par traucējumiem EIS e-konkursu apakšsistēmas darbībā, kuru dēļ nav iespējams iesniegt piedāvājumu, piedāvājumu iesniegšanas termiņš tiks pagarināts un Pasūtītājs EIS e-konkursu apakšsistēmā publicēs informāciju par piedāvājumu iesniegšanas termiņa pagarināšanu.
15.13. Ja elektroniski iesniegtu piedāvājumu atvēršanas sanāksmē rodas tehnoloģiski ierobežojumi vai tehniskas problēmas, tad piedāvājumi tiek atvērti uzreiz pēc tam, kad tehnoloģiskie ierobežojumi vai tehniskās problēmas tiek novērstas.
15.14. Ja no EIS e-konkursu apakšsistēmas uzturētāja būs saņemts paziņojums par traucējumiem EIS e-konkursu apakšsistēmas darbībā, kuru dēļ nav iespējams nodrošināt piedāvājumu drošību, iepirkumu procedūra tiks pārtraukta.

16. [bookmark: _Ref142047210]Iepirkuma procedūras pieteikums
16.1. Vispārējie nosacījumi Pretendenta dalībai iepirkuma procedūrā (tostarp iesniedzamie dokumenti) ir pieejami EIS www.eis.gov.lv e-konkursu apakšsistēmā šīs iepirkuma procedūras sadaļā.
16.2. Lai apliecinātu savu dalību iepirkuma procedūrā, Pretendentam jāiesniedz iepirkuma procedūras pieteikums saskaņā ar EIS e-konkursu apakšsistēmā šīs iepirkuma procedūras sadaļā publicēto veidlapu.
16.3. Pieteikumā, atbilstoši Iepirkumu uzraudzības biroja sniegtajam skaidrojumam (https://www.iub.gov.lv/lv/skaidrojums-mazie-un-videjie-uznemumi) un Eiropas Komisijas 06.05.2003. ieteikumam par mazo un vidējo uzņēmumu definīciju (OV L124, 20.05.2003.)) jānorāda, kādam statusam atbilst Pretendents – mikrouzņēmuma, mazajam vai vidējam uzņēmumam.
16.4. Pieteikums jāparaksta Pretendenta pārstāvim ar pārstāvības tiesībām vai tā pilnvarotai personai. Ja Pretendents ir piegādātāju apvienība un sabiedrības līgumā nav atrunātas pārstāvības tiesības, pieteikums jāparaksta katrai personai, kas iekļauta piegādātāju apvienībā.
16.5. [bookmark: _Hlk132108291]Iepirkuma komisija pieprasa informāciju no attiecīgā reģistra, lai gūtu pārliecību par Pretendenta (tai skaitā piegādātāju apvienības dalībnieku, personālsabiedrības biedru, piesaistīto apakšuzņēmēju un uzņēmēju, uz kuru iespējām Pretendents balstās līguma izpildē) pārstāvības tiesībām un pārstāvības apjomu. Ārvalstī reģistrētam Pretendentam reģistrācija jāapliecina atbilstoši attiecīgās valsts nosacījumiem, iesniedzot kompetentas attiecīgās valsts institūcijas izsniegtu dokumentu vai norādot publiski pieejamu reģistru, kur pasūtītājs varētu pārliecināties par Pretendenta reģistrācijas faktu, kā arī par Pretendenta amatpersonu pārstāvības tiesībām un pārstāvības apjomu.
16.6. Ja pieteikumu paraksta persona, kurai nav Pretendenta pārstāvības tiesības, jāiesniedz Pretendenta personas ar pārstāvības tiesībām izdota pilnvara (Ministru kabineta 04.09.2018. noteikumu Nr. 558 ”Dokumentu izstrādāšanas un noformēšanas kārtība” noteiktajā kārtībā apliecināta kopija) citai personai parakstīt pieteikumu.
16.7. Ja pieteikumu nav parakstījusi persona ar pārstāvības tiesībām, tad piedāvājums tiek noraidīts.

PRETENDENTA PIEDĀVĀJUMĀ IESNIEDZAMIE DOKUMENTI UN NOFORMĒJUMS

17. Pretendenta kvalifikācijas dokumentu veidnes (visas Pretendentam izvirzītās kvalifikācijas prasības (tostarp iesniedzamie dokumenti) ir pieejami EIS e-konkursu apakšsistēmā šīs iepirkuma procedūras sadaļā). Pretendentam jāiesniedz:
17.1. Pretendenta pieteikums dalībai iepirkuma procedūrā, atbilstoši nolikuma 16. punktam. Pieteikumu paraksta Pretendenta amatpersona ar paraksta tiesībām vai pilnvarotā persona. Ja pieteikumu dalībai iepirkuma procedūrā paraksta pilnvarotā persona, tad pieteikumam jāpievieno pilnvaras oriģināls vai kopija.
17.2. Attiecībā uz piegādātāju apvienībām – vienošanās atbilstoši nolikuma 5.2. punkta prasībām, ko parakstījušas dalībniekus pārstāvošas personas ar pārstāvības tiesībām, kurā norādīts atbildīgais apvienības dalībnieks un pārstāvis, kurš pilnvarots iesniegt piedāvājumu, pārstāvēt piegādātāju apvienību iepirkuma procedūras ietvaros, piegādātāju apvienības dalībnieku vārdā parakstīt piedāvājuma dokumentus (norādīt kādus), parakstīt iepirkuma līgumu, ja piegādātāju apvienība uzvarēs iepirkuma procedūrā, norādot, kādus darbus un kādā apjomā sniegs katrs piegādātāju apvienības dalībnieks.
17.3. Ja konkrētā līguma izpildē Pretendents balstās uz citu personu iespējām, Pretendentam papildus jāiesniedz šo uzņēmumu un Pretendenta parakstīts apliecinājums vai vienošanās par nepieciešamo resursu nodošanu Pretendenta rīcībā vai vienošanās par sadarbību līguma izpildē.
17.4. Pretendents ir reģistrēts, licencēts vai sertificēts atbilstoši attiecīgās valsts normatīvo aktu prasībām un ir tiesīgs veikt pasūtītājam nepieciešamos Darbus. Ārvalstu pretendentam, ārvalstu personām, uz kuru iespējām pretendents balstās, un ārvalstu apakšuzņēmējiem līguma slēgšanas tiesību piešķiršanas gadījumā būs normatīvajos aktos noteiktajā kārtībā jāreģistrējas LR Būvkomersantu reģistrā.
17.5. [bookmark: _Hlk99446736]Ārvalstī reģistrēts Pretendents, kas nav reģistrēts Uzņēmumu reģistrā un/vai Būvniecības informācijas sistēmā, pievieno attiecīgos reģistrācijas faktus apliecinošos dokumentus, ja tādi attiecīgajā ārvalstī tiek izdoti. Latvijā reģistrētu Pretendentu reģistrācijas faktus Pasūtītājs pārbaudīs Uzņēmuma reģistra informācijas sistēmā (www.ur.gov.lv) un Būvniecības informācijas sistēmā (www.bis.gov.lv).
17.6. Informāciju par piedāvāto tehnisko personālu atbilstoši nolikuma pielikuma Nr. 3 “Kvalifikācijas prasības” 4. punkta prasībām. Ārvalstu Pretendenta personāla kvalifikācijai jāatbilst speciālista reģistrācijas valsts prasībām noteiktu pakalpojumu sniegšanai. Pretendents iesniedz apliecinājumu, ka tā piesaistītie ārvalstu speciālisti ir tiesīgi sniegt konkrētos pakalpojumus, kā arī gadījumā, ja ar pretendentu tiks noslēgts iepirkuma līgums, tas ne vēlāk kā piecu darbdienu laikā no iepirkuma līguma spēkā stāšanās brīža normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā.
17.7. Aizpildīts nolikuma pielikuma Nr. 3 “Kvalifikācijas prasības” un tam klāt pievienojamie dokumenti.
17.8. Attiecībā uz apakšuzņēmējiem:
17.8.1. Ievērojot Publisko iepirkumu likuma 63. panta otrās daļas noteikumus un atbilstoši nolikuma pielikuma Nr. 3 “Kvalifikācijas prasības” sniegtajai formai, Pretendentam piedāvājumā jānorāda visi apakšuzņēmēji, kā arī apakšuzņēmēju apakšuzņēmēji un katram šādam apakšuzņēmējam izpildei nododamo Darba daļu.
17.8.2. Ievērojot Publisko iepirkumu likuma 63. panta trešās daļas noteikumus, Pretendentam nosakot apakšuzņēmēja veicamo būvdarbu vai sniedzamo pakalpojumu kopējo vērtību, jāņem vērā apakšuzņēmēja un visu attiecīgā iepirkuma ietvaros tā saistīto uzņēmumu veicamo būvdarbu vērtību vai sniedzamo pakalpojumu vērtība. [footnoteRef:3] [3:  Publisko iepirkumu likuma 63 .panta trešās daļas izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.] 

17.9. Izslēgšanas noteikumu pārbaudi Pasūtītājs veiks Publisko iepirkumu likuma 42. pantā noteiktajā kārtībā.
17.10. Pasūtītājs pieņem Eiropas vienoto iepirkuma procedūras dokumentu[footnoteRef:4] (jāaizpilda Eiropas Komisijas 2016. gada 5. janvāra īstenošanas regulas Nr. 2016/7  2. pielikums) kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām Pretendentu atlases prasībām (pieejams aizpildīšanai Elektroniskās iepirkumu sistēmas tīmekļa vietnē; jāaizpilda un jāpievieno piedāvājumam). Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām Pretendentu atlases prasībām, tas iesniedz šo dokumentu arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 eiro. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Ja Pretendents iesniedz Eiropas vienoto iepirkumu procedūras dokumentu, nolikuma 3. pielikumā norādītos papildus pievienojamos dokumentus Pretendents ir tiesīgs neiesniegt kopā ar piedāvājumu. Pretendentam Eiropas vienoto iepirkumu procedūras dokumentā III daļas D sadaļā “Citi izslēgšanas iemesli, kurus var noteikt līgumslēdzējas iestādes vai līgumslēdzēja dalībvalsts tiesību normās” jānorāda informācija par izslēgšanas iemesliem un informācija vai uz pretendentu ir attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas iemesli. [4:  Pretendentam informācija par Starptautisko un Latvijas Republikas nacionālo sankciju likuma 11.1 pantu un Publisko iepirkumu likuma 42. panta otrās daļas 3. punktu ir jāiekļauj šī dokumenta attiecīgajā sadaļā.] 


18. Tehniskajā piedāvājumā jāiesniedz:
18.1. Apliecinājums par būvobjekta apskati pēc formas, kāda dota nolikuma pielikumā Nr. 4 “Apliecinājums par objekta apsekošanu”;
18.2. [bookmark: _Ref166683792]Darba veikšanas kalendārais grafiks. Darba veikšanas  kalendārajā grafikā jānorāda:
18.2.1. Būvniecības ieceres dokumentācijas izstrādes darbi, ievērojot nolikuma 8.3.1. apakšpunktā noteikto līguma izpildes termiņu, grafikā norādot Būvniecības ieceres dokumentācijas izstrādes laiku, būvatļaujas ar projektēšanas nosacījumiem saņemšanu, projektēšanas nosacījumu izpildi, būvniecības ieceres dokumentācijas ekspertīzi (ja tāda atbilstoši LR normatīvajiem aktiem ir nepieciešama) un laiku projektēšanas kļūdu novēršanai (atbilstoši nolikuma pielikuma Nr. 5 “Projektēšanas, būvdarbu un autoruzraudzības līguma projekts” 8.7. punktam un 3.1.2. apakšpunktam), būvniecības ieceres dokumentācijas saskaņošanu ar pasūtītāju (atbilstoši nolikuma pielikuma Nr. 5 “Projektēšanas, būvdarbu un autoruzraudzības līguma projekts” 3.1.1. apakšpunktam) un būvatļaujas ar atzīmi par būvdarbu uzsākšanu izpildi saņemšanu;
18.2.2. veicamie Būvdarbi saskaņā ar izstrādāto būvniecības ieceres dokumentāciju, ievērojot nolikuma 8.3.3. apakšpunktā noteikto līguma izpildes termiņu, norādot plānoto būvdarbu  uzsākšanas un pabeigšanas laiku nedēļās;
18.2.3. nepieciešamais laiks nedēļās vai dienās objekta nodošanai Pasūtītājam un kadastrālās uzmērīšanas lietas sagatavošanai.
18.3. Informācija par piedāvāto būvdarbu garantijas termiņu atbilstoši nolikuma 8.4. punktam (norāda nolikuma pielikumā Nr.1 “Pieteikums dalībai iepirkuma procedūrā”);
18.4. [bookmark: _Ref166683747]Tehnisko un finanšu piedāvājumu (nolikuma pielikums Nr.2) par Būvniecības ieceres dokumentācijas izstrādi, veicamajiem Būvdarbiem un autoruzraudzību sagatavo un iesniedz atbilstoši EIS e-konkursu apakšsistēmā šīs iepirkuma procedūras sadaļā publicētajai veidlapai (nolikuma pielikums Nr.2);
18.5. Saskaņā ar Publisko iepirkumu likuma 2.² pantu, Pretendents nodrošina, ka iepirkuma līguma izpildē  netiek ietverti Krievijas Federācijas un Baltkrievijas Republikas izcelsmes būvizstrādājumi, iekārtas  un pakalpojumi.

19. [bookmark: _Ref186286111]Finanšu piedāvājumā jāiesniedz:
19.1. [bookmark: _Ref142042109]Pretendents iesniedz aizpildītu un parakstītu nolikuma pielikumu Nr.2 “Tehniskais un finanšu piedāvājums” atbilstoši EIS e-konkursu apakšsistēmā šīs iepirkuma procedūras sadaļā publicētajai veidlapai (nolikuma pielikums Nr.2);
19.2. Par Būvniecības ieceres dokumentācijas izstrādi, Būvdarbu realizāciju un autoruzraudzību sagatavo un iesniedz tāmi atbilstoši EIS e-konkursu apakšsistēmā šīs iepirkuma procedūras sadaļā publicētajai veidlapai (nolikuma pielikums Nr.2). Finanšu piedāvājumā pretendents iekļauj visas izmaksas, kas saistītas ar līguma izpildi (nodokļus, izņemot PVN, virsizdevumi, darba aizsardzība, peļņa, u.c. ar līguma izpildi saistītas izmaksas) summas norādot ar precizitāti divas zīmes aiz komata. Iepirkuma līgumcena netiks pārskatīta, ja, slēdzot iepirkuma līgumu vai iepirkuma līguma laikā, izrādīsies, ka pretendents cenā nav iekļāvis kādas no izmaksām kvalitatīvai līguma izpildei, vai radīsies jebkādu iemeslu dēļ radīts sadārdzinājums, izņemot iepirkuma līgumā (nolikuma pielikums Nr.5  “Projektēšanas, būvdarbu un autoruzraudzības līguma projekts”) paredzētajos gadījumos.

PRETENDENTU ATLASE, PIEDĀVĀJUMU ATBILSTĪBAS 
PĀRBAUDE UN IZVĒLE

20. Pretendentu atlase
20.1. [bookmark: _Toc299693522]Iepirkuma komisija pārbauda piedāvājumu noformējuma atbilstību nolikuma prasībām un atlasa Pretendentus saskaņā ar izvirzītajām kvalifikācijas prasībām. Iepirkuma komisija ir tiesīga neizskatīt Pretendenta piedāvājumu vai arī izslēgt Pretendentu no turpmākās dalības iepirkuma procedūrā jebkurā no šādiem gadījumiem:
20.1.1. Pretendents ir sniedzis nepatiesu informāciju savas kvalifikācijas novērtēšanai vai vispār nav sniedzis pieprasīto informāciju;
20.1.2. [bookmark: _Ref91403057]Pretendents nav iesniedzis kādu no iepirkuma procedūras nolikumā prasītajiem dokumentiem, vai dokuments nesatur nolikumā prasīto informāciju;
20.1.3. kvalifikācijas dokumenti nav iesniegti atbilstoši nolikuma pielikuma Nr.3 “Kvalifikācijas prasības” prasībām un/vai to saturs neatbilst nolikuma pielikuma Nr.3 “Kvalifikācijas prasības” prasībām;
20.1.4. Pretendenta finanšu apgrozījums neatbilst nolikuma pielikuma Nr.3 “Kvalifikācijas prasības” prasībām; 
20.1.5. Pretendenta piedāvājumā norādītā kvalifikācija vai pieredze nav atbilstoša nolikuma pielikuma Nr.3 “Kvalifikācijas prasības” prasībām;
20.1.6. Darba izpildei piedāvātā personāla piedāvājumā norādītā pieredze vai kvalifikācija nav atbilstoša nolikuma pielikuma Nr.3 “Kvalifikācijas prasības” prasībām.
[bookmark: _Toc223763540][bookmark: _Toc223763693][bookmark: _Toc223763766][bookmark: _Toc223764107][bookmark: _Toc223764483][bookmark: _Toc223765208][bookmark: _Toc223765294][bookmark: _Toc223765373][bookmark: _Toc223765432][bookmark: _Toc223765486][bookmark: _Toc223765624][bookmark: _Toc223765763][bookmark: _Toc334621249]
21. Tehnisko piedāvājumu atbilstības pārbaude
21.1. Pēc Pretendentu kvalifikācijas pārbaudes, iepirkuma komisija, veic pārbaudi izturējušo Pretendentu tehnisko piedāvājumu atbilstības pārbaudi.
21.2. Iepirkuma komisija var lemt par noraidīšanu, ja konstatē, ka:
21.2.1. Pretendents nav veicis būvobjekta apskati un nav iesniedzis apliecinājumu par būvobjekta apskati pēc formas, kāda dota nolikuma pielikumā Nr. 4 “Apliecinājums par objekta apsekošanu”;
21.2.2. Nav iesniegts Darba veikšanas kalendārais grafiks vai tajā norādītais neatbilst nolikuma 18.2. punktam. Neatbilst  kopējais līguma izpildes termiņš vai tas pārsniedz nolikuma 8.3. punktā noteikto iepirkuma līguma izpildes termiņu;
21.2.3. Piedāvātais būvdarbu garantijas termiņš nav norādīts vai neatbilst nolikuma 8.4. punktam;
21.2.4. Tehniskais piedāvājums nav iesniegts atbilstoši nolikuma prasībām un/vai tā saturs neatbilst nolikuma prasībām.
21.3. Iepirkuma komisija izslēdz Pretendentu no turpmākās dalības iepirkuma procedūrā, ja Pretendents ar tehnisko piedāvājumu un sniegtajām atbildēm uz Komisijas jautājumiem nepierāda savu spēju Darbu izpildes laikā nodrošināt nolikumā norādīto tehnisko prasību izpildi.

22. Finanšu piedāvājumu vērtēšana
22.1. Pēc Pretendentu tehniskā piedāvājuma atbilstības pārbaudes, iepirkuma komisija veic pārbaudi izturējušo Pretendentu finanšu piedāvājumu atbilstības pārbaudi.
22.2. Pasūtītājs var lemt par Pretendenta noraidīšanu, ja iepirkuma komisija konstatē, ka:
22.2.1. Pretendents nav iesniedzis finanšu piedāvājumu, vai iesniegtais dokuments neatbilst nolikuma 19. punktam;
22.2.2. Finanšu piedāvājums nav iesniegts atbilstoši nolikuma prasībām un/vai tā saturs neatbilst nolikuma prasībām.
22.3. Finanšu piedāvājumu vērtēšanas laikā iepirkuma komisija pārbauda, vai finanšu piedāvājumā nav aritmētisko vai pārrakstīšanās kļūdu, vai nav saņemts nepamatoti lēts piedāvājums, kā arī izvērtē un salīdzina piedāvātās līgumcenas.
22.4. Iepirkumu komisija veic aritmētisko kļūdu pārbaudi Pretendentu piedāvājumos. Vērtējot finanšu piedāvājumu, rīkojas saskaņā ar Publisko iepirkumu likuma 41. panta devīto daļu. Ja konstatēta neatbilstība starp vienības cenu un piedāvāto līgumcenu, kas iegūta sareizinot vienības cenu ar apjomu, tad noteicošā ir norādītā vienības cena.
22.5. Pēc iepirkuma komisijas pieprasījuma Pretendents sniedz skaidrojumu par piedāvātās cenas vai vienības izmaksām saskaņā ar Publisko iepirkumu likuma 53. panta otrajā daļā minētajiem apstākļiem komisijas noteiktajā termiņā. 
22.6. Ja iepirkuma komisija konstatē, ka ir iesniegts nepamatoti lēts piedāvājums, tas tiek noraidīts.
22.7. [bookmark: _Ref142048228] No piedāvājumiem, kas atbilst nolikumā noteiktajām prasībām, iepirkuma komisija izvēlas saimnieciski visizdevīgāko piedāvājumu pēc šādiem kritērijiem:
	[bookmark: _Hlk187829754]Nr. 
	Vērtēšanas kritēriji
	Maksimālais punktu skaits
	Kritērija apraksts 

	1. 

	Kopējā cena (C1) 
	96
	Maksimālo punktu skaitu iegūst Pretendents, kura piedāvājumam ir viszemākā kopējā līgumcena, pārējiem Pretendentiem punktu skaits tiek piešķirts saskaņā ar šādu formulu:
C1 = (Cz / Cy)*96, kur 
C1 - vērtējamā piedāvājuma iegūtais punktu skaits; 
Cz - viszemākā piedāvātā kopējā līgumcena; 
Cy - vērtējamā piedāvājuma kopējā līgumcena. 

	2. 
	Būvniecības ieceres dokumentācijas izstrādātājam ir pieredze (Iepriekšējo 3 (trīs) gadu laikā (2023, 2024., 2025. un 2026. g. līdz piedāvājuma iesniegšanas termiņa beigām))  jaunbūvju un/vai pārbūves un/vai atjaunošanas būvniecības ieceres dokumentācijas izstrādē, kur būvniecības ieceres dokumentācijā veikta energoefektīvu ēkas norobežojošo konstrukciju un ietaišu projektēšana jaunbūves un/vai ēku pārbūves un/vai atjaunošanas projektā. To apliecina, iesniedzot informāciju par veiktajiem darbiem objektā, kā arī datus par pabeigtu projektu izmērītā apgaismojuma energoefektivitāti uz m2. (C2)
	1
	Ja līguma izpildē piesaistītajam būvniecības ieceres dokumentācijas izstrādātājam nav attiecīgās pieredzes minētās dokumentācijas izstrādē, tiek piešķirti 0 punkti. Ja būvniecības ieceres dokumentācijas izstrādātājam ir attiecīgā pieredze, tiek piešķirts 1 punkts.
Informāciju par veiktajiem darbiem objektā norāda brīvā formā par pabeigtu projektu, papildus iesniedzot ēku energosertifikātu vai pagaidu energosertifikātu.

	3. 
	[bookmark: _Hlk198634918]Būvdarbu vadītājam ir pieredze (Iepriekšējo 5 (piecu) gadu laikā (2021., 2022., 2023., 2024., 2025. un 2026. g. līdz piedāvājumu iesniegšanas termiņa beigām)) jaunbūvju un/vai pārbūves un/vai atjaunošanas būvdarbu veikšanā ēkām, kurās veikta energoefektīvu ēkas norobežojošo konstrukciju un ietaišu izbūve un/vai pārbūve un/vai atjaunošana. To apliecina, iesniedzot informāciju par veiktajiem darbiem objektā, kā arī datus par pabeigtu objektu izmērītā apgaismojuma energoefektivitāti uz m2. (C3)
	1
	Ja līguma izpildē piesaistītajam būvdarbu vadītājam nav attiecīgās pieredzes minētās ēkas būvdarbu veikšanā, tiek piešķirti 0 punkti. Ja būvdarbu vadītājam ir attiecīgā pieredze, tiek piešķirts 1 punkts.
Informāciju par veiktajiem darbiem objektā norāda brīvā formā par pabeigtu objektu, papildus iesniedzot ēku energosertifikātu vai pagaidu energosertifikātu.

	4. 
	Pretendenta piedāvātais garantijas termiņš būvdarbiem un pielietotajiem materiāliem ir lielāks nekā Atklāta konkursa nolikuma 8.4. punktā noteiktais minimālais garantijas periods (pilni gadi). (C4)
	2
	· Ja piedāvājumā norādītais garantijas termiņš ir 5 gadi, tiek piešķirti 0 punkti.
· Ja piedāvājumā norādītais garantijas termiņš ir 6 gadi, tiek piešķirts 1 punkts.
· Ja piedāvājumā norādītais garantijas termiņš ir 7 gadi, tiek piešķirti 2 punkti.


	Kopā (C)
	100 
	C=C1+C2 +C3+C4


Ja vērtēšanas kritērijā Nr.2 un Nr.3 pretendents nav iesniedzis minēto informāciju vai no iesniegtās informācijas iepirkuma komisija nevar pārliecināties par pretendenta pieredzes atbilstību, papildus punkti netiks piešķirti.
22.8. Par saimnieciski visizdevīgāko piedāvājumu tiks atzīts piedāvājums, kurš atbilst visām nolikuma prasībām un ir ieguvis visaugstāko galīgo vērtējumu atbilstoši nolikumā noteiktajiem piedāvājuma vērtēšanas kritērijiem.
22.9. [bookmark: _Toc334621253]Ja iepirkuma komisija, pirms pieņem lēmumu par iepirkuma līguma slēgšanas tiesību piešķiršanu, konstatē, ka vismaz divi pretendenti iegūs vienādu punktu skaitu, saskaitot C1, C2, C3 un C4 kritērijā pretendentam piešķirtos punktus, tad izšķirošais kritērijs ir kritērijā C1 iegūtais punktu skaits. Savukārt, ja vismaz diviem pretendentiem ir vienādas piešķirtais punktu skaits kritērijā C1, tad izšķirošais kritērijs ir kritērijā C3 iegūtais punktu skaits, ja vismaz diviem pretendentiem ir vienāds piešķirtais punktu skaits kritērijā C3, tad komisija izvēlas tā Pretendenta piedāvājumu, kuram piedāvājumā norādīts lielākais gada vidējais finanšu apgrozījums par iepriekšējiem 3 (trīs) noslēgtajiem pārskata gadiem.

LĒMUMA PIEŅEMŠANA, PAZIŅOŠANA UN LĪGUMA SLĒGŠANA

23. Lēmuma pieņemšana
23.1. Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13., 14.punktā, 42.panta trešās daļas 1., 2. vai 3. punktā un Starptautisko un Latvijas Republikas nacionālo sankciju likuma 11.1 pantā noteikto izslēgšanas noteikumu pārbaudi Pasūtītājs veic attiecībā uz Pretendentu, kuram atbilstoši citām paziņojumā par līgumu un iepirkuma procedūras dokumentos noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības.
23.2. Iepirkuma komisija atlasa Pretendentus saskaņā ar izvirzītajām kvalifikācijas prasībām, pārbauda piedāvājumu atbilstību atklāta konkursa nolikumā noteiktajām prasībām un izvēlas piedāvājumu vai piedāvājumus saskaņā ar izraudzīto piedāvājuma izvēles kritēriju.

24. Lēmuma paziņošana
24.1. Iepirkuma komisija 3 (triju) darbdienu laikā vienlaikus informē visus Pretendentus par pieņemto lēmumu attiecībā uz līguma slēgšanu, nosūtot informāciju elektroniski, izmantojot drošu elektronisko parakstu un saglabājot pierādījumus par informācijas nosūtīšanas datumu un veidu. Iepirkuma komisija paziņo izraudzītā Pretendenta nosaukumu, norādot (Publisko iepirkumu likuma 37. pants):
24.1.1. noraidītajiem Pretendentiem to iesniegto piedāvājumu noraidīšanas iemeslus;
24.1.2. termiņu, kādā Pretendents, ievērojot Publisko iepirkumu likuma 68. panta otrās daļas 1. vai 2. punktā noteikto termiņu, var iesniegt Iepirkumu uzraudzības birojam iesniegumu par iepirkuma procedūras pārkāpumiem.

25. Līguma slēgšana
25.1. Iepirkuma līgumu slēdz ne agrāk kā nākamajā darbdienā pēc nogaidīšanas termiņa beigām, ja Iepirkumu uzraudzības birojā nav Publisko iepirkumu likuma 68. pantā noteiktajā kārtībā iesniegts iesniegums par iepirkuma procedūras pārkāpumiem.
25.2. Iepirkuma uzvarētājam iepirkuma līgums jāparaksta 10 (desmit) dienu laikā no uzaicinājuma parakstīt iepirkuma līgumu nosūtīšanas dienas.
25.3. Ja izraudzītais Pretendents atsakās slēgt vai nolikumā noteiktajā termiņā neiesniedz parakstītu iepirkuma līgumu, vai pēc līguma noslēgšanas neiesniedz līguma izpildes spējas garantiju atbilstoši nolikuma pielikuma Nr.5  “Projektēšanas, būvdarbu un autoruzraudzības līguma projekts” 4. pielikuma ”Garantiju noteikumi” prasībām, iepirkuma komisija ir tiesīga izvēlēties nākamo saimnieciski izdevīgāko piedāvājumu. Ja arī nākamais izraudzītais Pretendents iepirkuma komisijas noteiktajā termiņā atsakās slēgt iepirkuma līgumu vai nolikumā noteiktajā kārtībā neiesniedz līguma izpildes spējas garantiju, iepirkuma komisija pieņem lēmumu pārtraukt iepirkuma procedūru, neizvēloties nevienu piedāvājumu. 
25.4. Svītrots ar 06.08.2026. grozījumiem.
25.5. Iepirkuma līgumu slēdz uz Pretendenta piedāvājuma pamata atbilstoši nolikuma pielikumam Nr.5 ”Projektēšanas, būvdarbu un autoruzraudzības līguma projekts”. Līgumam pievieno izraudzītā Pretendenta piedāvājumā nosauktos datus par personālu un apakšuzņēmējiem, kā arī to iepirkuma laikā veikto saraksti ar Pretendentu, kas ir svarīga līguma izpildei. 
25.6. Pirms Līguma noslēgšanas Pretendents iesniedz Pasūtītājam finanšu plūsmas grafiku dalījumā pa galvenajiem darbu veidiem. 
25.7. Izraudzītajam Pretendentam jāiesniedz līguma izpildes spējas garantija atbilstoši nolikuma pielikuma Nr.5 “Projektēšanas, būvdarbu un autoruzraudzības līguma projekts” 4. pielikuma “Garantiju noteikumi” prasībām 14 (četrpadsmit) dienu laikā pēc līguma parakstīšanas. Līguma izpildes spējas garantijas apjomam jābūt 8.5. punktā norādītajā apmērā no kopējās līgumcenas bez PVN. Līgums stājas spēkā pēc nolikuma prasībām atbilstošas līguma izpildes spējas garantijas saņemšanas, par ko Pasūtītājs informē Izpildītāju līguma projektā noteiktā kārtībā.

TIESĪBAS, PIENĀKUMI UN CITA INFORMĀCIJA

26. Iepirkuma komisijas tiesības
26.1. Ja Pretendents iesniedzis dokumentu atvasinājumus, tad šaubu gadījumā par iesniegtā dokumenta atvasinājuma autentiskumu iepirkuma komisija var pieprasīt Pretendentam uzrādīt iesniegto dokumentu oriģinālus vai iesniegt apliecinātas dokumentu kopijas.
26.2. Piedāvājumu vērtēšanas gaitā iepirkuma komisijai ir tiesības pieprasīt, lai tiek izskaidrota tehniskajā un/vai finanšu piedāvājumā iekļautā informācija. 
26.3. Piedāvājumu vērtēšanas gaitā iepirkuma komisija ir tiesīga pieprasīt, lai Pretendents iesniedz apliecinājumu tam, ka piedāvājumu izstrādājis neatkarīgi.
26.4. Ja iepirkuma komisija konstatē, ka Pretendentu piedāvātās līgumcenas pārsniedz Pasūtītājam pieejamo finansējuma apmēru, komisijai ir tiesības lemt par iepirkuma procedūras pārtraukšanu.

27. Iepirkuma komisijas pienākumi
27.1. Iepirkuma komisija nodrošina iepirkuma procedūras norises dokumentēšanu.
27.2. Iepirkuma komisija nodrošina brīvu un tiešu elektronisku pieeju iepirkuma procedūras dokumentiem EIS www.eis.gov.lv e-konkursu apakšsistēmā šī konkursa sadaļā, kā arī iespēju ieinteresētajiem piegādātājiem iepazīties uz vietas ar iepirkuma procedūras dokumentiem, sākot ar attiecīgās iepirkuma procedūras izsludināšanas brīdi. 
27.3. Ja ieinteresētais piegādātājs ir laikus rakstveidā pieprasījis papildu informāciju par iepirkuma procedūras dokumentos iekļautajām prasībām attiecībā uz piedāvājuma sagatavošanu un iesniegšanu vai Pretendentu atlasi, iepirkuma komisija to sniedz piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām. Vienlaikus ar papildu informācijas nosūtīšanu piegādātājam, kas uzdevis jautājumu, Pasūtītājs ievieto šo informāciju EIS www.eis.gov.lv e-konkursu apakšsistēmā šī konkursa sadaļā, kurā ir pieejami iepirkuma procedūras dokumenti, norādot arī uzdoto jautājumu.
27.4. Ja Pasūtītājs izdarījis grozījumus iepirkuma procedūras dokumentos, tas ievieto šo informāciju EIS www.eis.gov.lv e-konkursu apakšsistēmā šī konkursa sadaļā, kurā ir pieejami iepirkuma procedūras dokumenti, ne vēlāk kā dienu pēc tam, kad paziņojums par grozījumiem iesniegts Iepirkumu uzraudzības birojam publicēšanai. 
27.5. Informācijas apmaiņu un uzglabāšanu veic tā, lai visi piedāvājumos iekļautie dati būtu aizsargāti, un Pasūtītājs varētu pārbaudīt piedāvājumu saturu tikai pēc to iesniegšanas termiņa beigām. Laikā no piedāvājumu iesniegšanas dienas līdz to atvēršanas brīdim Pasūtītājs nesniedz informāciju par citu piedāvājumu esamību. Piedāvājumu vērtēšanas laikā līdz rezultātu paziņošanai Pasūtītājs nesniedz informāciju par vērtēšanas procesu.
27.6. Iepirkuma komisija vērtē Pretendentus un to iesniegtos piedāvājumus saskaņā ar Publisko iepirkumu likumu, iepirkuma procedūras dokumentiem, kā arī citiem normatīvajiem aktiem. 
27.7. Ja iepirkuma komisija konstatē, ka atbilstoši Publisko iepirkumu likuma 44., 45. un 46. panta noteikumiem iesniegtajos dokumentos ietvertā informācija ir neskaidra vai nepilnīga, tā pieprasa, lai Pretendents vai kompetenta institūcija izskaidro vai papildina šajos dokumentos ietverto informāciju. Termiņu nepieciešamās informācijas iesniegšanai nosaka samērīgi ar laiku, kas nepieciešams šādas informācijas sagatavošanai un iesniegšanai. Ja iepirkuma komisija ir pieprasījusi izskaidrot vai papildināt iesniegtos dokumentus, bet Pretendents to nav izdarījis atbilstoši komisijas noteiktajām prasībām, komisijai nav pienākuma atkārtoti pieprasīt, lai tiek izskaidrota vai papildināta šajos dokumentos ietvertā informācija.
27.8. Iepirkuma komisija pārbauda, vai piedāvājumā nav aritmētisku kļūdu. Ja iepirkuma komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu iepirkuma komisija paziņo Pretendentam, kura pieļautās kļūdas labotas. Vērtējot finanšu piedāvājumu, komisija ņem vērā labojumus.
27.9. Iepirkuma komisija sagatavo iepirkuma procedūras ziņojumu par iepirkuma procedūru un publicē to pircēja profilā 5 (piecu) darbdienu laikā pēc lēmuma pieņemšanas par iepirkuma procedūras rezultātiem.
27.10. Iepirkuma komisija pieņem lēmumu pārtraukt iepirkuma procedūru, ja atklātā konkursā piedāvājumu ir iesniedzis tikai viens pretendents. 

28. Ieinteresētā piegādātāja un Pretendenta tiesības
28.1. Ieinteresētais piegādātājs var pieprasīt papildu informāciju par iepirkuma nolikumu. Papildu informāciju var pieprasīt rakstveidā, nosūtot to Pasūtītājam e-pastu vai arī izmantojot EIS e-konkursu apakšsistēmu. Papildu informācija jāpieprasa laikus, lai iepirkuma komisija atbilstoši Publisko iepirkumu likuma 36. panta otrajā daļā noteiktajam termiņa ierobežojumam varētu to sniegt 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām.
28.2. Pretendents var pieprasīt saņemt piedāvājumu atvēršanas sanāksmes protokola kopiju.
28.3. Ja Pasūtītājs nepieciešamo informāciju par Pretendentu iegūst tieši no kompetentās institūcijas, datubāzēs vai no citiem avotiem, attiecīgais Pretendents ir tiesīgs iesniegt izziņu vai citu dokumentu par attiecīgo faktu, ja Pasūtītāja iegūtā informācija neatbilst faktiskajai situācijai.
28.4. Pretendentam ir tiesības iesniegt iesniegumu Iepirkumu uzraudzības birojam Publisko iepirkumu likuma 68. pantā noteiktajos gadījumos.
28.5. Pēc iepirkuma līguma noslēgšanas Pretendents Pasūtītāja pieņemtos lēmumus var pārsūdzēt tiesā likumā noteiktajā kārtībā. Iepirkumu uzraudzības biroja iesniegumu izskatīšanas iepirkuma komisijas lēmuma pārsūdzēšana neaptur tā izpildi.

29. Fiziskās personas datu apstrāde
29.1. Šīs sadaļas noteikumi nosaka fizisko personu datu apstrādes kārtību gadījumos, kad uz iepirkumu ir attiecināma Eiropas Parlamenta un Padomes 2016. gada 27. aprīļa regula Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – GDPR).
29.2. Personas datu apstrādes pamatojums – iepirkuma procedūras īstenošana, iepirkuma līguma noslēgšana un izpilde, GDPR 6. panta pirmās daļas b) un c) apakšpunkts.
29.3. Personas dati var tikt nodoti Iepirkumu uzraudzības birojam, Centrālajai finanšu un līgumu aģentūrai un/vai Administratīvajai rajona tiesai atbilstoši Publisko iepirkumu likuma, GDPR un citos normatīvajos aktos noteiktajām prasībām.

30. Cita informācija
30.1. Izziņas un citus dokumentus, kurus Publisko iepirkumu likuma noteiktajos gadījumos izsniedz kompetentās institūcijas, Pasūtītājs pieņem un atzīst, ja tie izdoti ne agrāk kā 1 (vienu) mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
30.2. Pretendents sedz visus izdevumus, kas ir saistīti ar piedāvājuma sagatavošanu un iesniegšanu Pasūtītājam. Iesniegtos piedāvājumus, izņemot nolikumā noteiktajos gadījumos, Pretendentiem neatdod. 
30.3. Konkrētā līguma izpildei, lai pierādītu atbilstību nolikuma pielikuma Nr.3 “Kvalifikācijas prasības” prasībām, Pretendents drīkst balstīties uz citu personu iespējām, neatkarīgi no savstarpējo attiecību tiesiskā rakstura:
30.3.1. šādā gadījumā Pretendents nolikuma pielikumā Nr.3 “Kvalifikācijas prasības” norāda visas personas, uz kuru iespējām savas kvalifikācijas pierādīšanai tas balstās, un pierāda Pasūtītājam, ka viņa rīcībā būs nepieciešamie resursi, iesniedzot šo personu un Pretendenta parakstītu apliecinājumu vai vienošanos par sadarbību un/vai resursu nodošanu Pretendenta rīcībā konkrētā līguma izpildei
30.3.2. ja ar Pretendentu, kurš ir piegādātāju apvienība, tiks nolemts slēgt iepirkuma līgumu, tad pirms iepirkuma līguma noslēgšanas piegādātāju apvienības biedriem, jānoslēdz sabiedrības līgums Civillikuma 2241.–2280. panta noteiktajā kārtībā un viens tā eksemplārs (oriģināls vai kopija, ja tiek uzrādīts oriģināls) jāiesniedz Pasūtītājam. Sabiedrības līguma noslēgšanu var aizstāt ar pilnsabiedrības vai komandītsabiedrības nodibināšanu, iesniedzot reģistrācijas dokumenta kopiju.

31. PIELIKUMI
EIS e-konkursu apakšsistēmā šīs iepirkuma procedūras sadaļā publicētie pielikumi ir šī nolikuma neatņemamas sastāvdaļas 

	1. [bookmark: _Ref167286835]pielikums
	· Pieteikums dalībai atklātā konkursā

	2. [bookmark: _Ref167286872]pielikums
	· [bookmark: _Hlk169685183][bookmark: _Hlk169183431]Tehniskais un finanšu piedāvājums 

	3. [bookmark: _Ref167286282]pielikums
	· Kvalifikācijas prasības

	4. [bookmark: _Ref167285947]pielikums
	· Apliecinājums par objekta apsekošanu (veidlapa)

	5. [bookmark: _Ref167285555]pielikums
	· Projektēšanas, būvdarbu un autoruzraudzības līguma projekts

	6. [bookmark: _Ref167285590]pielikums
	· Darba uzdevums (ar pielikumiem) – aktualizācijas datums 17.08.2026.





15

